Don Diablo

Ο Ντον Πέπαϊν Σχίπερ (γεννημένος στις 27 Φεβρουαρίου 1980), επίσης γνωστός ως Don Diablo, είναι Ολλανδός DJ και παραγωγός electronic dance μουσικής. Είναι γνωστός για το ιδιαίτερο στυλ των μουσικών κομματιών που παράγει, καθώς και για το γεγονός ότι κάνει, ο ίδιος, τα φωνητικά στα περισσότερα εξ αυτών.

 Ο Ντον Πέπαϊν Σχίπερ γεννήθηκε στο Κόεφορντεν της Ολλανδίας στις 27 Φεβρουαρίου του 1980. Άρχισε την ενασχόληση με την μουσική σε νεαρή ηλικία, υπογράφοντας το πρώτο του συμβόλαιο με δισκογραφική εταιρία στην ηλικία των 15 ετών. Στα τέλη του 2005, ο Don Diablo ίδρυσε την δική του δισκογραφική εταιρία και εταιρία διοργάνωσης ζωντανών εμφανίσεών του, την Sellout Sessions, καταφέρνοντας, έτσι, να γίνει ακόμη πιο γνωστός στη χώρα καταγωγής του, την Ολλανδία. Οι επιτυχίες δεν άργησαν να έρθουν με τα (underground) hits του "Blow", "Who's Your Daddy", "Pain Is Temporary, Pride Is Forever", "Hooligans" και "Animale". Το "Blow" ήταν το πρώτο του single που γνώρισε επιτυχία στην παγκόσμια νυχτερινή ζωή, έχοντας άδεια κυκλοφορίας σε συνολικά δέκα χώρες. Τον ίδιο καιρό, παράλληλα, ολοκλήρωσε τις σπουδές του, λαμβάνοντας ένα Bachelor Δημοσιογραφίας. Ο κύκλος των ζωντανών του εμφανίσεων έχει φέρει τον Don Diablo από το Λονδίνο έως το Τόκιο και από το Μαϊάμι ως το Σίδνεϊ, παίζοντας μουσική σε νυχτερινά κέντρα και φεστιβάλ όπως το Γκλάστονμπερι, το Creamfields, το Tomorrowland, το Future Music Festival, το Ministry of Sound, το Razzmatazz και το Space (Ίμπιθα), μεταξύ άλλων. Έχει εργαστεί ως μουσικός παραγωγός για λογαριασμό καλλιτεχνών όπως οι Rox, Example, Dragonette, Sidney Samson, Diplo και Ou Est Le Swimming Pool. Έχει, επίσης, φτιάξει remixes για τους Tinie Tempah, Mika, The Chemical Brothers, Cassius, Gorillaz, Public Enemy, Iggy Pop, Plump DJs. Ο Don Diablo είναι ιδιαίτερα ενεργός στην παγκόσμια μπλογκόσφαιρα. Σύμφωνα με την βορειοαμερικάνικη ιστοσελίδα κριτικής μπλογκ The Hype Machine, έλαβε τον τίτλο του "Most Blogged Artist" παγκοσμίως, κάτι που είχε ως αποτέλεσμα την αύξηση της δημοτικότητάς του. Ο Don Diablo κατάφερε, ακόμη, να δείξει τις ικανότητές του στο A&R εντοπίζοντας, υπογράφοντας συμβόλαιο συνεργασίας μαζί του και στη συνέχεια αναλαμβάνοντας την προώθηση του UK Top 3 Chart hit "Exceeder" από τον Mason. Το κομμάτι κυκλοφόρησε, αρχικώς, από την Middle of the Road, μια δισκογραφική εταιρία που είχε ιδρυθεί από τον Don Diablo και τον γνωστό ιδιοκτήτη νυχτερινών κέντρων με έδρα το Άμστερνταμ, Roy Avni (Electro Nation). Ο Don Diablo ήταν ο πρώτος πρεσβευτής του Dance4Life, μιας διεθνούς υποστηριζόμενης από τον ΟΗΕ εκστρατείας δράσης για την καταπολέμηση του HIV και του AIDS. Ο Don ταξίδεψε στη Νότια Αφρική, όπου επισκέφτηκε σειρά συνεργαζόμενων με το Dance4Life οργανώσεων στο Γιοχάνεσμπουργκ και το Κέιπ Τάουν. Το MTV Networks πραγματοποίησε ζωντανά γυρίαματα, υπό την μορφή ντοκιμαντέρ, των επισκέψεων του Don σε αυτές τις οργανώσεις. "Cell" (Soundtrack "Bellicher: Cel") (2012) "Edge of the Earth" (Theme from "The New Wilderness") (2013) TMF Awards 2007 Best Music Video - "Pain is Temporary, Pride is Forever"TMF Awards 2011 Best Music Video - "Animale"3FM Awards 2011 Best Artist Dance (μαζί με τους Tiësto, Armin van Buuren και Sander Kleinenberg)3FM Awards 2012 Best Artist Dance (μαζί με τους Tiësto, Armin van Buuren και Afrojack) Επίσημη Ιστοσελίδα Don Diablo στο Myspace Δισκογραφία Don Diablo στο Discogs DonDiablo - YouTube DonDiabloVEVO Don Diablo - Music - iTunes Don Diablo - Muziek - iTunes Don Diablo :: Beatport Προφίλ του Don Diablo στο SoundCloud